Diari Oficial de la Generalitat Valenciana


Sumari del DOGV 8732, del 04-02-2020 (2020/201)

Informació pública de l'aprovació del programa d'actuació integrada de la unitat d'execució Mar Azul-11.
--------------------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/201


Data del document
:   09-01-2020

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * pla d'urbanisme
    * administració local

Informació pública de l'aprovació del programa d'actuació integrada de la unitat d'execució Mar Azul-11. [2020/201]  
El Ple de l'Ajuntament, en sessió celebrada el dia 26 d'agost de 2019, ha adoptat acord, l'apartat dispositiu del qual és com segueix:  
  
«Primer. Aprovar el Programa d'Actuació Integrada de la unitat d'execució Mar Azul-11 presentat per   
Erdrich Consult España, SL, en règim de gestió pels propietaris, amb Projecte d'Urbanització supeditat al compliment de les condicions d'execució referides, i per tant designar amb la condició d'urbanitzador a Erdrich Consult España, SL.  
Segon. Citar a l'urbanitzador electe, prèvia la constitució de la garantia definitiva corresponent en un termini de quinze dies, per a subscriure el conveni de programació.  
Tercer. Ordenar la inscripció en el Registre de Programes d'Actuació d'Integrada i publicar la present resolució aprovatòria i el conveni de programació en el Diari Oficial de la Generalitat Valenciana, conforme al que es disposa en l'article 127.3 de la Llei 5/2014, de 25 de juliol.  
Quart. Aportar refós del Projecte d'Urbanització amb caràcter previ al replanteig de l'obra.»  
El citat Programa d'Actuació Integrada s'ha inscrit en el Registre de Programes d'Actuació en data 8 de gener de 2020 amb el número 1/2020 i el conveni de programació s'ha subscrit amb el següent text literal:  
  
«Xàbia, 17 de desembre de 2019.  
  
Davant meu, Bernat Osca Fuertes, secretari general del Ajuntament de Xàbia.  
  
COMPAREIXEN  
  
D'una part, en qualitat d'Administració actuant:  
L'Ajuntament de Xàbia, i en el seu nom i representació l'alcalde José F. Chulvi Español per la representació legal que ostenta.  
D'una altra part, en qualitat d'agent urbanitzador:  
Juan Antonio Vidal Folques, major d'edat, amb NIF \*\*\*\*\*\*\*\*\*\* i domicili en \*\*\*\*, \*\*\*\*\*\*\*\*\*\*\*\*\*\*\*\*\*\*\*, actuant en nom i en representació de la mercantil Erdrich Consult España, SL, amb CIF B54.962.535 i domicili a Xàbia, av. Pla, núm. 126, 1r, 18a, constituïda per temps indefinit mitjançant escriptura atorgada a Xàbia, davant el notari Luís Aparicio Marbán, l'11 d'octubre de 2016, amb núm. 1.916 del seu protocol i inscrita en el Registre Mercantil d'Alacant, al tom 3.984, foli 97, fulla A-152.224, inscripció 1a. La seua representació i facultats resulten de l'escriptura de poder especial atorgada a Xàbia, davant el notari Antonio J. Jiménez Clar, el 28 d'octubre de 2019, amb núm. 3.933 del seu protocol. Representació que justifica amb escriptura declarada bastant per Pedro Vicente Pons Devesa, llicenciat en Dret i tècnic d'administració general de l'Ajuntament de Xàbia, i que descriu anteriorment.  
  
Exposen  
Totes dues parts es reconeixen competència i capacitat, respectivament, per a formalitzar el present conveni i exposen el següent:  
  
Antecedents administratius  
Primer. Mitjançant Decret d'Alcaldia núm. 593 de data 16 de maig de 2016 es va admetre a tràmit la iniciativa per al desenvolupament de la unitat d'execució Mar Azul-11.  
Segon. El Ple de la Corporació, en sessió celebrada el dia 26 de maig de 2016, va aprovar les bases de programació per a l'adjudicació del Programa d'Actuació Integrada de la unitat d'execució Mar Azul-11.  
  
Tercer. La Junta de Govern Local, en sessió celebrada el dia 13 de març de 2017, va acordar sotmetre a informació pública el Programa d'Actuació Integrada de la unitat d'execució Mar Azul-11.  
Quart. El Ple de la Corporació, en sessió celebrada el dia 26 d'agost de 2019, va aprovar el Programa d'Actuació Integrada de la Unitat d'Execució Mar Azul-11, designant a la mercantil Erdrich Consult España, SL, com a agent urbanitzador.  
En base a l'anterior, es pacten les següents  
  
Clàusules del conveni  
  
1. Compromisos de l'urbanitzador respecte als objectius del programa  
1.1. Règim de gestió per propietari únic del Programa.  
En el present Programa d'Actuació Integrada, atès que el promotor del mateix és el propietari únic de la totalitat dels terrenys de domini privat inclosos en la unitat d'execució Mar Azul-11, complint-se els requisits exigits en l'article 114 de la LOTUP perquè l'Administració actuant puga assignar a aquest propietari la condició d'urbanitzador en règim de gestió urbanística pels propietaris.  
  
Així doncs, la designació de l'urbanitzador a favor del propietari únic de l'àmbit s'acordarà per l'Administració en aprovar el Programa d'Actuació Integrada en règim d'excepció licitatòria i segons els termes del mateix expressats en el present conveni urbanístic d'acord amb la regulació de l'article 111.4 de la LOTUP.   
1.2. Obres d'Urbanització incloses en el present Programa.  
1.2.1. El present conveni té per objecte la gestió i l'execució de les obres d'urbanització de la Unitat d'Execució Mar Azul-11, segons Programa d'Actuació Integrada i projecte tècnic redactat per l'arquitecte Sr. Andrés Vidal Morales (Singular Studio), i promogut per la mercantil Erdrich Consult España, SL, aprovat mitjançant acord del Ple de la Corporació de data 26 d'agost de 2019 i les bases de programació particulars aprovades pel Ple de la Corporació en sessió celebrada el dia 26 de maig de 2016.  
1.2.2. L'urbanitzador, la mercantil Erdrich Consult España, SL, es compromet al compliment del conveni urbanístic, d'acord amb les bases de programació particulars que regeixen el mateix de la qual deriva l'adjudicació acordada, i declara que les coneix i accepta conforme a la seua oferta, que es consideren amb caràcter general part integrant del present conveni.  
1.3. Elaboració de projectes i documents que li correspon a l'Urbanitzador elaborar i promoure.  
1.3.1. Les modificacions tècniques o suplements del Projecte d'Urbanització que, eventualment, resultaren necessàries per al millor desenvolupament de l'Actuació programada, d'acord amb les directrius de l'Administració actuant.  
1.3.2. Els pressupostos de càrregues adjunts a modificacions del Projecte d'Urbanització que, en el seu cas, hagueren d'elaborar-se per al millor desenvolupament de l'actuació programada.  
1.3.3. El projecte de reparcel·lació, voluntària o forçosa que siga necessària per a executar la urbanització i projecte de quotes.  
1.4. Contractació d'obres i serveis.  
1.4.1. L'urbanitzador es reserva tant el dret d'executar per si mateix les obres a la promoció de les quals s'obliga com, alternativament, el de contractar les mateixes amb un tercer contractista d'obres, a la seua lliure elecció.  
Les relacions contractuals que l'urbanitzador entaule amb terceres persones, siga per aquest o per un altre concepte, no implicaran transmissió a dites terceres de les obligacions que contrau, en virtut d'aquest conveni, amb l'Administració, ni comportaran cap alteració dels compromisos i responsabilitats assumides en aquest document.  
1.4.2. Correspon a l'urbanitzador designar el tècnic o tècnics competents en la matèria per a dur a terme la direcció de les obres d'urbanització, d'acord amb el que s'estableix en l'apartat anterior, sense perjudici de les facultats que corresponen al representant municipal designat per al seguiment i control de les obres d'urbanització.  
1.5. Finançament de les obres d'urbanització i projectes.  
Li correspondrà íntegrament a l'urbanitzador el finançament de les obres d'urbanització i projectes, sense perjudici del seu dret a rescabalar-se d'ella per compte dels propietaris adjudicataris de solars resultants de l'actuació ací programada.  
L'eventual incompliment de les seues obligacions urbanístiques pels propietaris no exonera a l'urbanitzador del seu compromís, davant l'Ajuntament, de finançar les obres d'urbanització.  
Les obres d'urbanització que l'urbanitzador es compromet a finançar són totes les que li correspon promoure segons el Programa aprovat, incloent l'elaboració dels projectes pertinents.  
1.6. Desglossament de les càrregues d'urbanització.  
- Pressupost per Contracta PEC: 99.924,76 - (sense IVA)  
- Cost de projectes i gestió: 17.986,46 - (sense IVA)  
- Benefici de l'urbanitzador: 13.689,69 - (sense IVA)  
- Total càrregues d'urbanització: 150.586,61 - (IVA inclòs)  
1.7. Cessió de terrenys.  
L'Urbanitzador es compromet a gestionar la cessió, a favor de l'Administració, en ple domini i lliures de càrregues, dels terrenys amb destinació dotacional públic inclosos en l'àmbit de la unitat d'execució, afectada pel Programa.  
  
2. Terminis  
2.1. Terminis.  
El termini d'execució de les obres d'urbanització serà de sis (6) mesos i el seu inici haurà de produir-se en el termini de tres mesos des de la fermesa en via administrativa del Projecte de Reparcel·lació aprovat, acreditant-se mitjançant acta de replanteig subscrita per la direcció de les obres i, almenys per un tècnic municipal. A aquest efecte, l'urbanitzador haurà d'acreditar, en l'acta de replanteig, el pagament als creditors nets del compte de liquidació o bé la consignació d'aquesta quantitat en la Tresoreria municipal.  
La finalització de les obres s'acreditarà mitjançant el corresponent certificat final d'obres expedit pel director facultatiu.  
2.2. Pròrroga i suspensió del còmput del termini.  
Els terminis previstos anteriorment únicament seran susceptibles de prorrogues expresses, per causa justificada, atorgades abans de la data prevista de caducitat i, complint les limitacions establides en l'article 109.5 de la LOTUP i de conformitat amb el que es disposa en la legislació de contractes de les administracions públiques.  
  
3. Relacions entre l'urbanitzador i els propietaris afectats: retribució de l'urbanitzador  
3.1. Retribució a l'urbanitzador.  
La modalitat de retribució prevista és en metàl·lic, ja que el promotor del Programa d'Actuació Integrada és el propietari únic de les parcel·les privades incloses en la unitat d'execució i, per tant, assumeix la totalitat de les càrregues derivades de l'actuació.  
Són càrregues que tots els propietaris han de retribuir a l'urbanitzador: el cost de les obres programades necessàries, la redacció dels projectes tècnics i direcció d'obra, les despeses de gestió i el benefici de l'urbanitzador, expressats en l'article 144 de la LOTUP.  
3.2. Revaloració de càrregues i revisió de preus.  
La revaloració de càrregues pressupostades en el programa d'actuació integrada només procedeix per causes imprevisibles i no imputables a l'urbanitzador, com són la força major i els canvis per variació sobrevinguda en la reglamentació tècnica aplicable.  
La revaloració de càrregues no pot implicar augment de l'import total corresponent al benefici de l'urbanitzador.  
La tramitació de la revaloració de càrregues podrà iniciar-se d'ofici o a instàncies de l'urbanitzador, exigeix audiència dels afectats, pel termini d'un mes, i aprovació per l'òrgan que va aprovar el programa d'actuació integrada en el termini de tres mesos des del seu inici. No es podrà sol·licitar la revaloració de càrregues una vegada entregades les obres a l'administració i subscrita l'acta de recepció d'obres per l'administració, excepte resolució judicial ferma.  
La revaloració de càrregues, excepte força major, té un límit del vint per cent del valor de les càrregues certes totals, segons l'import del programa d'actuació integrada aprovat. Si ho supera, excedint el repercutible als propietaris, l'urbanitzador podrà renunciar al seu encàrrec, excepte renúncia a percebre l'excés sobre dita vint per cent.  
  
La revisió de preus serà aplicable en els termes regulats en la legislació de contractes del sector públic.  
3.3. Càrregues urbanístiques addicionals.  
Són càrregues de l'actuació que seran a compte de la propietat de cada finca i no imputables al programa d'actuació integrada: els costos de descontaminació i neteja de sòl, en els termes previstos per la legislació ambiental aplicable, els costos d'extinció de drets reals i aixecament de càrregues incompatibles amb el planejament, excepte les servituds predials, els costos per rescissió de qualssevol drets, contractes o obligacions vinculades a les seues finques que disminuïsquen el seu valor en venda.  
  
4. Garanties oferides per l'urbanitzador  
Per a respondre del compliment d'aquest conveni urbanístic, s'ha constituït a favor de l'Ajuntament de Xàbia una garantia per import total de 6.222,59. ?, equivalents al 5 % de les càrregues d'urbanització previstes, d'acord amb les Bases de Programació Particulars del Programa d'Actuació Integrada.   
Aquesta garantia es constitueix per temps indefinit i garanteix, davant l'Ajuntament de Xàbia, el compliment per l'Urbanitzador de totes les seues obligacions contretes en virtut del present conveni.   
  
5. Altres drets i deures de l'urbanitzador i dels propietaris  
5.1. Facultats de l'urbanitzador.  
Corresponen a l'urbanitzador, en general, les facultats expressades en els articles 112 de la LOTUP, i les altres establides en la legislació urbanística vigent i les bases particulars aprovades.  
5.2. Drets dels propietaris.  
Tots els propietaris de sòl i titulars de drets sobre els béns immobles afectats per l'ordenació urbanística tenen les facultats i deures previstos per la LOTUP i per la legislació estatal de sòl.  
  
  
6. Responsabilitat de l'urbanitzador enfront de tercers  
L'urbanitzador serà responsable dels danys causats als propietaris o a altres persones com a conseqüència de la seua activitat o per falta de diligència en el compliment de les seues obligacions, excepte quan aquells tingueren el seu origen en una ordre directa de l'administració actuant o en el compliment d'una condició imposada per ella.  
  
7. L'incompliment de compromisos per l'urbanitzador i les seues penalitzacions  
7.1. L'incompliment per part d'urbanitzador del termini d'execució del Programa, excepte prorroga justificada en causa d'interès públic, o d'altres compromisos estipulats amb caràcter essencial en el conveni de programació, determinarà la caducitat de l'adjudicació i la resolució del programa, la qual cosa comportarà, prèvia ponderació de les circumstàncies de cada cas, algun o diversos dels següents efectes:  
- La confiscació de les garanties  
- La imposició de penalitats  
- La indemnització dels danys i perjudicis irrogats a l'administració o els afectats.   
7.2. Seran causes de resolució de l'adjudicació del Programa, les derivades de la incapacitat legal sobrevinguda de l'Urbanitzador per a l'acompliment de la seua tasca i les altres previstes en la legislació general aplicable a les seues relacions amb l'administració, incloent la falta de prestació de garanties o de subscripció del conveni que formalitze els compromisos contrets davant aquesta, així com l'incompliment greu d'aquests, i també, les següents:  
a) Causa de força major.  
b) Canvi legítim en els criteris de planejament o programació, d'acord amb el que s'estableix en la LOTUP.  
Serà revocada el seu encàrrec a l'urbanitzador quan incórrega en:  
a) Infraccions urbanístiques o mediambientals greus o molt greus, en relació amb l'àmbit programat.  
b) Obstaculització de l'exercici dels drets i deures urbanístics dels afectats per la programació o realització de pràctiques manifestament restrictives de la competència en el mercat immobiliari relacionades amb el programa d'actuació.  
c) Incompliment greu dels seus compromisos, falta de prestació de garanties o una altra infracció dels deures de l'urbanitzador directament imposats per la llei o estipulats amb caràcter essencial en el conveni de programació.  
d) Inactivitat injustificada de l'urbanitzador durant un període de sis mesos consecutius o nou alterns, excepte pròrroga expressa i justificada.  
  
e) Renúncia injustificada.  
f) Incapacitat legal sobrevinguda de l'urbanitzador per a l'acompliment de la seua tasca, d'acord amb la legislació de contractes del sector públic.  
Les condicions objectives de la caducitat o resolució del programa d'actuació integrada s'estableixen en l'article 163 i concordants de la LOTUP.  
En tot cas en el no disposat a aquest particular en la normativa urbanística d'aplicació, s'acudirà al que s'estableix en Llei 9/2017, de 8 de novembre, de Contractes del Sector Públic.  
  
8. Conclusió del programa, cancel·lació de garanties, recepció i conservació de les obres d'urbanització  
8.1. Conservació i recepció de les obres d'urbanització.  
El programa d'actuació integrada conclou amb la recepció o posada en servei de les obres d'urbanització. Les obres d'urbanització públiques seran rebudes per acte exprés de l'administració en el termini de tres mesos des del seu oferiment formal. No obstant això, transcorreguts tres mesos des de l'oferiment sense que medie resolució expressa de l'administració, les obres s'entendran rebudes. També s'entendran rebudes des que queden obertes a l'ús públic. Des de la recepció expressa o des que queden obertes a l'ús públic, quedaran en període de garantia durant dotze mesos, en els quals l'urbanitzador respondrà dels defectes constructius que es manifesten. Finalitzat aquest període, procedirà la devolució de les garanties de promoció del programa d'actuació integrada.  
És possible la recepció parcial de les obres d'urbanització per fases de funcionalitat autònoma.  
La recepció s'entén sense perjudici de les accions, fins i tot civils, que assistisquen a l'administració o als administrats, per danys derivats de vicis ocults.  
La conservació de les obres d'urbanització és responsabilitat de l'ajuntament des de la seua recepció, sent abans de l'urbanitzador, excepte la reparació de vicis constructius. Mancarà de validesa tot pacte o disposició que pretenga traslladar aqueixa competència a persones privades, propietaris o associacions de propietaris, sense col·laboració i control públic o sense condicions o per temps indeterminat.  
8.2. Cancel·lació de garanties generals.  
Respecte a la cancel·lació de la garantia, o devolució de l'aval, tindrà lloc en el moment en què concloga el termini de garantia, en els termes establits en la legislació vigent.  
  
9. Cessió de l'adjudicació  
L'urbanitzador, prèvia autorització expressa de l'administració actuant i mitjançant escriptura pública, pot cedir aquesta condició en favor de tercer que se subrogue en els seus drets i obligacions. El cessionari haurà de reunir els mateixos requisits i mèrits que li van ser exigits al cedent.  
  
Clàusula última  
S'entendrà per no posada qualsevol clàusula o condició que contradiga o s'opose al que es disposa en l'Acord Plenari de 6 de juny de 2019 d'aprovació i adjudicació del Programa d'Actuació Integrada, a la LOTUP i legislació d'aplicació supletòria. Corresponent a l'Ajuntament la interpretació de la proposició jurídic-econòmica, la resolució dels dubtes que oferisca el seu compliment i la seua modificació per raons d'interés públic.»  
  
Cosa que es fa pública per a general coneixement, d'acord amb l'article 127 de la Llei 5/2014, de 25 de juliol.  
  
Xàbia, 9 de gener de 2020.- L'alcalde: José F. Chulvi Español.